L’expositor ultrarràpid ZIP de Wondu guanya un premi de disseny als Smart Logistics & Packaging Awards 2020 - Penedès Econòmic l El diari econòmic online de la Vegueria Penedès\nL’expositor ultrarràpid ZIP de Wondu guanya un premi de disseny als Smart Logistics & Packaging Awards 2020\nPublicat el Dilluns, 24 Febrer 2020 16:26 | Imprimeix | Correu electrònic\nL’expositor ultrarràpid ZIP de Wondu ha estat escollit com millor projecte en la categoria de disseny en Packaging i experiència del consumidor en els premis Smart Logistics & Packaging Awards 2020. La cerimònia de lliurament dels premis, celebrada dins els actes de la fira Pick&Pack, va comptar amb més de 70 candidatures.\nL’expositor ZIP és la darrera innovació per part d’aquesta empresa especialitzada en packaging digital de cartró ondulat. La seva principal característica és la increïble rapidesa de muntatge, ja que es completa en menys de 28 segons, el que es tradueix en una ràpida operació i mínima inversió de temps per part del client en el punt de venda. La clau es troba en l’original disseny estructural de l’expositor: totes les peces ja es lliuren unides, sense necessitat d’utilitzar altres elements de fixació ni eines pel seu complet muntatge.\nA Wondu, a part de crear un pràctic disseny per al muntatge, també han pensat en com minimitzar les despeses de transport. La seva solució consisteix a comprimir tot el material en un únic conjunt, que ocupa molt poc espai i no penalitza el posterior acoblament ni la seva resistència.\nWondu forma part del grup d'empreses Grupondunova, dedicat a la fabricació i venda de productes de cartó ondulat amb més de 50 anys d'experiència en el sector de l'embalatge. A l’octubre del 2018, Grupondunova va entrar a formar part del grup alemany Klingele, un dels majors fabricants independents de cartó ondulat a Europa.\nActualment, la plantilla de Grupondunova està formada per més de 120 empleats i les seves instal·lacions es troben a la província de Barcelona i Girona.


Matas, Pujol i la pregunta del milió\nMiquel Payeras | 16 desembre 1998\nQuè ve a fer Jordi Pujol a Palma? Per què ha acceptat, ara, la invitació de Jaume Matas? Significa la visita que s'han oblidat les desavinences que entre els governs de Matas i Pujol s'han produït al llarg d'enguany? O per ventura les desavinences polítiques hi són, però també hi ha superiors interessos compartits? De quina naturalesa serien, aquests interessos? Per exemple de ser presents en el futur i importantíssim mercat de televisió? Voldria el nostre Govern participar-hi amb una empresa o institut o el que sigui, que ajuntàs i controlàs la recepció de cadenes com TVC, TVV. TVE, locals i d'altres per a tot Balears? Seria TV3 a Balears una primera passa de col·laboració futura en aquest sentit? Arribaran a un acord institucional per la recepció de TV3 només a Eivissa i Menorca, que és on el Govern ja té acords amb les entitats que posaren en marxa el repetidors? I què passarà a Mallorca? Ja està fet el pacte per a la recepció de senyal a tot Balears? Podria haver-se fet deixant al marge la xarxa de Voltor? Què passaria amb l'Obra Cultural Balear, si fos així? La Generalitat deixaria al marge l'OCB amb un protocol·lari reconeixement de mèrits i, per ventura, amb alguns doblers? Té alguna carta amagada l'OCB per forçar una negociació, ara? Vol el Govern Matas que la visita sigui el certificat de defunció de l'OCB, almanco quant a capacitat de negociació pel tema de TV3? Ho aconseguirà? Acceptaria això el nacionalisme català? Per què la Generalitat té tant d'interès a arribar a un pacte amb el Govern balear? Deu ser que la recepció estricta de la programació de TV3 no interessa tant com altres grans projectes mediàtics de futur? Està intentant el nostre govern aficar-s'hi, en aquests projectes? L'interès estratègic d'aquestes iniciatives governamentals seria tan important com per curtcircuitar les relacions sentimentals, polítiques i fins i tot ideològiques entre els nacionalisme català i el mallorquí? Significaria això que Pujol sacrificaria els fins fa dos dies col·legues mallorquins? Tenen, aquests grans interessos mediàtics, qualque cosa a veure amb l'entrecreuament de visites Pujol-Matas a Palma, Pujol-Zaplana a València, Zaplana-Matas a Palma que es produiran el gener? Ens estan, tots tres plegats, prenent el pèl i deixant que suposem que volen arreglar problemes lingüístics o disputes entre institucions i món cultural quan en realitat els importen ben poc i l'únic que volen és entrar tots junts en aquest futur imperi mediàtic que s'està gestant? Tendria qualque cosa a veure amb tot això que el pròxim febrer pugui canviar la llei de tercer canals? Els moviments que s'estan fent a Madrid per crear la macroempresa digital hi tenen també relació, encara que sigui indirectament? O, per ventura, la visita és el desig d'una sola foto per fer suposar tot això i molt més i emprenyar bastant el nacionalisme cultural i polític mallorquí en temps preelectoral? És possible que una sola d'aquestes preguntes sigui el motiu de la visita? Podria ser que la resposta correcta a aquesta mateixa pregunta fos la resposta a totes les altres? Quina seria, aleshores, la pregunta del milió?...


Cap de setmana gran de Festa Major de Santa Magdalena | Festes, cultura i patrimoni | Actualitat\nCap de setmana gran de Festa Major de Santa Magdalena\nPublicat el Divendres, 19 Juliol 2019 01:50 | Imprimeix\nEl castell de Focs, a les 23 hores de divendres i després ball amb l'orquestra Nueva Alaska\nTrobada bastonera, correfoc i concert amb Veneno en la Piel van obrir la festa dissabte 13 de juliol\nEl gran Castell de Focs ofert per gentilesa de Pirotècnia Igual obre divendres 19 de juliol el cap de setmana gran de la Festa Major de Santa Magdalena. És a les 23 hores i després té lloc el tradicional ball de Festa Major amb l'orquestra Nueva Alaska.\nCanyelles donava el tret de sortida de la Festa Major de Santa Magdalena el dissabte 13 de juliol, amb la 5a Trobada Bastonera, el Correfoc i un concert a càrrec del grup Veneno en la Piel. Una festa que es desenvolupa, com és tradicional, en dos caps de setmana i que reuneix diverses novetats com l’estrena de vestits dels balls de La Patusca i Les Panderetes; les noves maces de la colla de Diables Canyafocs, el nou format de la Nit Jove i de la Festa de l’Aigua o la inauguració del monument als Nans de Canyelles.\nFesta de l'Aigua. Canyelles es mulla per l'esclerosi múltiple\nEl dissabte 20 de juliol al matí es concentren les activitats infantils. A les 11:00 hores hi haurà Festa de l’Aigua amb tobogan gegant i Festa de l’Escuma. Enguany aquesta Festa de l'Aigua s'emmarca en la campanya Mulla't per l'Esclerosi Múltiple i tothom que hi participi pot fer una aportació voluntària i solidària a aquesta causa que promou la Fundació per l'Esclerosi Múltiple. La Festa l'organitza l'Ajuntament de Canyelles amb el suport del Grup Dona i Ma-Cabres.\nDesprés començarà la Cercavila de la Pujada que manté el patró de l’any passat, després de la bona acollida que va tenir entre les entitats i acabarà amb l'ofrena de les colles participants a la patrona Santa Magdalena, a l'interior de l'església, amb toc de gralles conjunt i cantada dels Goigs de Santa Magdalena. Un dels millors actes, i també dels de més emoció de la festa, assegura, Rosa Huguet. Enguany serà la colla de Nans la que entrarà en darrer lloc a l’església i farà el ball i l’ofrena final. Precisament durant la cercavila de la Pujada es descobrirà el monument dedicat als Nans de Canyelles, una escultura feta per l'artista Virgilio Serna, que s'ha instal•lat a la rotonda que hi ha a la confluència de l'avinguda del Raval amb Ramon Sanvisens. Canyelles vol retre així homenatge als seus balls populars i fer-los presents amb aquests monuments al carrer. El monument inclou ara imatges dels nans petits i es completarà per la Fira de Santa Llúcia amb les dels nans grans.\nPel que fa al programa i el cartell de festa major, és obra de l’artista Lluís Amarè i en aquesta edició està dedicat als Dracs de Canyelles i a les Colles de Foc. És una explosió de colors i una excel•lent representació d’allò que el foc representa per a la tradició de Canyelles. L’alcaldessa de Canyelles, Rosa Huguet, ha assegurat que és un goig. Som afortunats de comptar amb el treball del Lluís Amarè. És un honor i li volem fer un reconeixement per la tasca que fa al municipi.\nCanyelles solidària amb el càncer de mama\nD'altra banda, la Festa Major de canyelles es tenyeix de rosa en solidaritat amb el càncer de mama. Gràcies a una iniciativa de l'Agrupació de Balls Populars, els seus components i el govern i representants municipals lluiran un mocador de color rosa en suport a la lluita contra aquesta malaltia.


Hotel Klammer Vipiteno Itàlia - Ofertes d'hotels amb els MILLORS DESCOMPTES EN LÍNIA\nBrennerstr. 42, Vipiteno, Vipiteno, Itàlia, 39049 - Veure al mapa\nMés informació sobre Hotel Klammer\nSi el que està buscant és per un hotel ben situat a Vipiteno, no busqui més enllà de Hotel Klammer. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Hotel Klammer asseguren una estada plaentera als seus clients. Per a la comoditat i comfort dels seus clients, l'hotel ofereix Wi-Fi gratuït en totes les habitacions, aparcament de cotxes, restaurant, ascensor, bar.\nGaudiu de les comoditats d'alta gama com ara calefacció, servei de despertador, escriptori, aparell de televisió LCD/pantalla de plasma, caixa forta a l'habitació per tal de relaxar-vos després d'un cansat dia. L'hotel ofereix meravelloses instal.lacions d'oci com esquí que faran de la vostra estada una experiència inoblidable. Sigui quina sigui la seva raó per visitar Vipiteno, el Hotel Klammer és el lloc perfecte per una estimulant i emocionant escapada.


UN MUNDO DE VENTAJAS – SEGURCAIXA ADESLAS | cookies\nL’accés i la navegació al Lloc web pot implicar la utilització de cookies.\nQuè són les cookies o cookies?\nLes cookies són petits fitxers que s'emmagatzemen al navegador utilitzat per cada Usuari, i que permeten, entre d’altres coses, emmagatzemar i recuperar informació sobre els hàbits de navegació de l'Usuari o del seu equip i sobre l’audiència de les nostres pàgines, així com adaptar el nostre contingut editorial i, en funció de la informació que continguin i de la forma en què utilitzi el seu equip, poden fer-se servir per a reconèixer l'Usuari Registrat durant el període de validesa o de registre de la cookie.\nL’ús de les cookies ens ajuda a conèixer els seus usos, preferències i, per tant, ens permet millorar el nostre servei dia rere dia.\nGeneralment, les cookies tenen una durada limitada en el temps. Cap cookie no permet que pugui contactar-se amb el número de telèfon de l'Usuari, amb la seva adreça de correu electrònic ni amb qualsevol altre mitjà de contacte. Cap cookie no pot extreure informació del disc dur de qualsevol dispositiu de l’Usuari o robar-ne informació personal.\nCookies d'anàlisi: són aquelles que, ben tractades per nosaltres o per tercers, ens permeten quantificar el nombre d'usuaris i, per tant, fer el mesurament i l’anàlisi estadística de la utilització que fan els usuaris del servei ofert. Per a això, s'analitza la seva navegació a la nostra pàgina web, per tal de millorar l'oferta de productes o serveis que li oferim.\nCookies de sessió: són aquelles dissenyades per a romandre actives mentre l’Usuari accedeix a la pàgina web o per a la prestació del servei.\nCookies de personalització: són aquelles que permeten a l'Usuari especificar o personalitzar algunes característiques de les opcions generals de la pàgina web. Per exemple, definir l'idioma, la configuració regional o el tipus de navegador.\nA continuació, s’ofereix informació sobre les cookies utilitzades al lloc web:\nCookie sessió usuari\nInformació de la sessió d’usuari\nCookie sessió idioma\nInformació de l’idioma utilitzat per l’usuari\n(__gat, __gat_global,_ )\nAnàlisi destinada a saber com navega pel nostre Lloc web, amb la finalitat de millorar els serveis que li podem oferir. Aquesta informació és anònima i només la necessitem per a finalitats estadístiques.\nSi bé les cookies es troben situades en el lloc web, són considerades de tercers, ja que la informació que permeten recaptar s’emmagatzema als servidors de Google Inc. El seu caràcter és persistent, de manera que no desapareix un cop tancada la sessió de navegació.\nEl Lloc web utilitza cookies de Google Analytics per a recopilar dades estadístiques de l'activitat dels usuaris al Lloc web i, d'aquesta manera, poder millorar els serveis prestats als usuaris. Aquest servei és ofert per Google i es regeix per les condicions generals de Google https://www.google.com/intl/es/policies/ i per la seva política de cookies, a la qual es pot accedir a https://tools.google.com/dlpage/gaoptout\nCom rebutjar les cookies\nL'Usuari pot configurar el seu navegador per acceptar, rebutjar, bloquejar o eliminar les cookies i evitar-ne l'emmagatzematge en el disc dur. Pot trobar les instruccions a la configuració de seguretat en el seu navegador web. També pot consultar la secció "Ajuda" que trobarà a la barra d'eines de la majoria de navegadors per canviar la configuració del seu equip. El fet d'acceptar o no les cookies és responsabilitat seva i, en cas que les rebutgi, es pot veure afectada la navegació pel Lloc web en termes d'usabilitat.\nSi vol eliminar les cookies registrades, segueixi les instruccions per als diferents navegadors:\nÉs possible que actualitzem la Política de cookies del nostre Lloc web; per això, li recomanem que revisi aquesta política cada cop que hi accedeixi, amb l'objectiu d'estar adequadament informat sobre com i per què fem servir les cookies.


Ca de Conills - +Mallorca, la revista de Mallorca\nÉs, de les races de cans de les nostres Illes, la més desconeguda pels amants d’aquests animals. De les dades existents, sembla que és una població local molt antiga, integrada dins el grup de cans mediterranis d’origen faraònic, seleccionada funcionalment per la caça del conill.\nDegut principalment a la manca d’un prototipus definit per aquesta agrupació, existeix molta variació morfològica, ja que la selecció s’ha fet fonamentalment segons les necessitats del caçador.\nLa majoria d’exemplars són de grandària mitjana–petita, malgrat es troben també animals més grans i alts.\nDisposen d’una bona dentadura i la seva mossegada és en tisora. Les orelles són mòbils, dretes i cap endavant en situació d’atenció i cap enrera o plegades en repòs. El cos és més llarg que no alt, aspecte aquest més notori en els animals petits que, principalment per la curtesa de les cames, manifesten una clara desproporció d’altària.\nLa pell és gruixada i el pèl, varia de curt (2 cm) i fi a aspre i de mitja llargària. El color de capa més freqüent és el vermell-taronja clapat de blanc.\nEl Ca de conills és, en general, d’aspecte molt rústic, àgil i veloç i té un gran instint natural per cercar els conills, ajudant-se de l’olfacte, la vista i l’oïda.\nEl nombre d’animals tipificats com a d’aquesta població no està ben definit, degut a la seva variabilitat, però no és molt nombrós, per la qual cosa la primera feina a fer, abans que el mestissatge que s’ha iniciat faci més mal, és elaborar el prototipus racial, al efectes de tenir un camí obert no sols a la selecció funcional, la caça de conills, que s’ha de seguir i potenciar, sinó també al de la normalització morfològica, necessària en tota raça.\nL’ús il·legal de verí a la natura


La premsa política i sindical - La República a Manresa en un clic (1931-1936)\nA més dels quatre diaris (vegeu “Els diaris”) que van apàreixer simultàniament durant la República –que venien a ser portaveus de diferents partits polítics-, cal esmentar l’existència de diverses publicacions d’àmbit políticosindical.\nLes més importants eren: “Acció”, diari gratuït que era el portaveu d’Acció Catalana Republicana de la Comarca del Bages; “Avançada”, portaveu de les Joventuts d’ERC; “Avant”, òrgan del Partit Obrer d’Unificació Marxista (POUM) de Manresa; “Defensa Obrera”, publicació de la UGT i Unió Socialista de Catalunya; “Front”, òrgan d’expressió del Bloc Obrer i Camperol de Manresa-Berga; “La Montaña Republicana”, mitjà d’expressió del Partit Radical de Manresa i Comarca; “Política”, setmanari que feia de portaveu d’Acció Catalana Republicana de la comarca del Bages; “El Trabajo”, portaveu de la CNT de llarga trajectòria de persecució per part de les autoritats governamentals; i, finalment, “La Voz de Manresa” setmanari d’abast comarcal proper al lerrouxisme.\nA més dels quatre diaris (vegeu “Els diaris”) que van aparèixer simultàniament durant la República –que venien a ser portaveus de diferents partits polítics- i, a més també, del setmanari “El Trabajo” -òrgan de la CNT-, dins una selecció de la premsa política i sindical cal esmentar l’existència de diverses publicacions:\n“Acció”. Diari gratuït que era el portaveu d’Acció Catalana Republicana de la Comarca del Bages. Només van aparèixer sis números, del 13 al 18 de novembre de 1933, amb motiu de la campanya electoral de les eleccions a Corts del 19 de novembre. Fou dirigit per Josep Martí Farreras.\n“Avançada” era el portaveu de les Joventuts d’ERC. Probablement només publicà un número, el corresponent a l’1 de març de 1934. Era dirigit pel president dels Escamots d’Estat Català, Marià Homs, qui aquell mateix any abandonaria la política activa després dels Fets del 6 d’Octubre.\n“Avant” era l’òrgan del Partit Obrer d’Unificació Marxista (POUM) de Manresa, de periodicitat quinzenal, que va aparèixer l’11 de gener 1936. Se sentia continuador continuador de “Front”.\n“Defensa Obrera”, publicació de la UGT i Unió Socialista de Catalunya, apareguda l’abril de 1934 i amb periodicitat mensual. Només en van sortir 5 números.\n“Front” era l’òrgan d’expressió del Bloc Obrer i Camperol de Manresa-Berga. Es va publicar del maig al setembre del 1934 i, en ser suspès arran dels fets del 6 d’octubre, ja no es va publicar més. Només en van sortir cinc edicions. El seu director era Jaume Armengol i Miserachs, més conegut amb el sobrenom de “Met”.\n“La Montaña Republicana”. Setmanari manresà. En la seva segona època, iniciada el 3 de setembre del 1932, fou l’òrgan del Partit Radical de Manresa i Comarca, seguidor d’Alejandro Lerroux. En la seva reaparició criticava la orientació que havia pres el diari “El Dia” i l’acusava que “por efecto de una maniobra burda pasó a ser el portavoz del partido de la Esquerra, dejando de ser el reflejo de todos los matices izquierdistas de esta ciudad”.\n“Política“, setmanari que feia de portaveu d’Acció Catalana Republicana de la comarca del Bages. Va aparèixer el setembre del 1930 i l’últim número conegut és del febrer del 1931. Fou el principal precedent d’”Acció”. Dirigit per Francesc Farreras i Duran, tenia com a redactors Fidel Riu Dalmau, Estanislau Vallès, Antoni Invers i Josep Martí Farreras.\n“El Trabajo”. Òrgan periodístic de la CNT. Va viure tres etapes diferents: del juny del 1922 al setembre del 1923; del maig del 1931 fins al setembre de 1934, on es defineix com a portaveu dels sindicats comarcals de la CNT-AIT; i la tercera, a partir del mes d’abril de 1937, en la qual s’autodefineix com a “órgano de la Federación Intercomarcal del Cardoner y alto Llobregat. CNT-AIT”. Escrit habitualment en castellà, també publicà alguns articles en català durant l’etapa de la ruptura dels sindicalistes de la CNT, en mans de qui quedà el periòdic, amb la FAI.\nHi escrivien Emilià Martínez, Marià Prat i altres destacats militants de la CNT al Bages.\n“La Voz de Manresa” era un setmanari d’abast comarcal, fundat el 1926, que el 1931 passà a anomenar-se “Semanario Republicano Radical” i fou proper al lerrouxisme. En fou director el liberal Josep Soler Agustench.\nAnys 1931-1933. L’alcalde de Manresa intercedeix davant el Capità General de Catalunya, per tal de que es pugui restituir el material d’impremta del periòdic anarquista incautat l’any 1923 pel Jutge militar d’aquesta capitania a l’inici de la dictadura de Primo de Rivera; una portada del periòdic “El Trabajo” on aborda la crisi laboral del sector tèxtil manresà.\nTema: “El Trabajo”\nData de l’entrevista: 17-01-1979


L'entrenament del bomber: 6 exercicis que et posen en forma - Bombers.es - La web dels BOMBERS\nEn aquest article coneixereu els millors entrenaments enfocats a potenciar les qualitats físiques idònies per superar les proves de bombers. Però, abans de tot, hem de saber quines són aquestes proves. Bombers.es ha comprovat les bases de la convocatòria per als bombers de Barcelona de l'any 2014 i allà es demanaven els següents 5 exercicis:\nTracció general: força màxima\nFlexió de braços: força i resistència muscular del tren superior\nCircuit d'agilitat: agilitat/velocitat\nQuins són els exercicis d'entrenament idonis per potenciar les habilitats necessàries per superar aquestes proves?\nEvidentment, entrenar els exercicis específics que es demandaran a la convocatòria és el millor entrenament possible. Però si practiques els 6 exercicis que et proposem aquí, estaràs 100% preparat per superar qualsevol prova que es demani a la convocatòria. Comencem?\nFer uns bons 1000 metres: aconseguir una bona base aeròbica és imprescindible per poder arribar a un bon nivell físic. A vegades, els aspirants a bombers pensen que treballant únicament la part muscular i anaeròbica del cos és suficient per aprovar. No t'enganyis, tenir una bona base aeròbica et permetrà aconseguir la potència i velocitat requerides per superar les oposicions. Realitza carreres canviant el ritme, millora la potència amb inclinacions que demandin un major esforç i combina amb intervals de velocitat. Notaràs els resultats.\nPracticar la Course-Navette: segur que molts de vosaltres ja coneixeu aquest exercici. Consisteix en desplaçar-se durant un tram de 20 metres senyalitzats per dues línies, on l'aspirant ha d'arribar d'una línia a una altra cada cop que soni el senyal acústic. Aquest senyal anirà augmentant de velocitat a mesura que l'exercici avanci. (Teniu una explicació més detallada a la nostra pàgina, aquí el link). Entrenar aquest exercici almenys un cop a la setmana i combinar-lo amb la cursa de 1000 metres de ritme canviant farà que la teva resistència augmenti exponencialment.\nVelocitat: gaudir d'una bona explosivitat i potència també és important si vols superar amb èxit les proves de bomber. La velocitat, per tant, no és tan sols una qualitat genètica: es pot treballar. Millorar la potència de cames en el gimnàs és important, però també ho és la tècnica de córrer. Practicar l'skipping (o tècnica de carrera), les gambades llargues o la velocitat de reacció des de diferents posicions (boca avall o de costat i fer una distància curta en el mínim temps possible quan un senyal sonor s'activi) són exercicis que t'ajudaran a preparar-te per la prova final.\nDominades: aquest és un exercici bàsic. Molts aspirants a bomber que tenen una bona massa muscular treballada al gimnàs tenen problemes a l'hora de realitzar aquest exercici. La raó és que la proporció entre força i pes la tenen descompensada. Per entrenar dominades és necessari tenir constància i saber aprofitar la inèrcia del moviment ascendent per iniciar la següent repetició.\nCorda: tots tenim en el nostre imaginari el bomber que puja la corda. És un exercici tradicional i independentment que aparegui com a prova d'examen a les bases de la convocatòria, és un entrenament molt útil per aquesta professió. Encara que no existeix una tècnica en concret per ascendir d'una forma òptima (ja que depèn de l'instructor), una de les més acceptades és la següent: mantenir les cames en un angle de 90º i pujar segons el moviment del maluc, utilitzant el moviment de la cama i el braç del mateix costat. És a dir, si realitzem un moviment de maluc d'esquerra a dreta utilitzarem el moviment de la cama esquerra per augmentar i potenciar el moviment i allargarem el braç esquerra per arribar al punt més alt possible de la corda. A continuació, realitzarem el mateix exercici fent servir un moviment de maluc contrari i ens impulsarem amb la cama i el braç contrari (en aquest cas, el dretà).\nNatació: la velocitat a l'aigua és també un exercici vital. No solament serveix per completar el nostre entrenament, ja que és un complement idoni per augmentar la nostra capacitat física, sinó que a més és una prova específica de les oposicions a bombers. L'estil més utilitzat, per una qüestió òbvia de rapidesa, és el crol. Tenir una bona tècnica de natació també influeix en el rendiment, per això qui ha practicat natació des de petit té una gran avantatge respecte a els altres.\nPer tant, ara ja saps quins són els millors exercicis per potenciar les qualitats físiques més necessàries per superar les proves a bomber. No et perdis el següent article, on seguirem profunditzant sobre aquest tema: exercicis concrets, la dieta idònia...No t'ho perdis!


Cinc homes bons - Mail Obert - VilaWeb\nCinc homes bons\nAvui, passades les deu del matí, ben bé set anys després del tancament d'Egunkaria, Martxelo Otamendi, Iñaki Uria, Joan Mari Torrealdai, Xabier Oleaga i Txema Auzmendi seuran a la banqueta dels acusats del cau d'excepció que mai no ha deixat de ser l'Audiència Nacional espanyola. Sumaríssim contra la llibertat d'expressió i expressió sumària de la guerra il·legal conta Egunkaria, que va engegar dolors paral·lels a l'ocupació il·legal de l'Irac. Dràstica metàfora atemporal: set anys després sabem que les armes de destrucció en massa no han existit mai. Set anys després sabem, com el primer dia, que no hi ha ni una sola prova contra Egunkaria. La mateixa guerra, el mateix horror, la mateixa raó: d'estat.\nAvui, doncs, passades les deu del matí i ben bé set anys després del malson, cinc homes bons seuran al Tribunal del Sant Ofici de la Inquisició del segle XXI. Per provar de provar que no són culpables i no volen ser innocents, que la terra és rodona i que, sí, que és clar, que el sol encara surt cada matí i la Via Làctia existeix. Paradoxes absurdes de la lògica més cruel, el mateix estat que en va ordenar el tancament no presentarà avui cap càrrec. Ni cap prova. Valents: són uns valents. En una operació de la vasta enginyeria política espanyola, constitucionalment planificada, per a garantir que la impunitat triomfi sempre. I palesar que es pot tancar un diari i que no acabi passant res. Res, ben res, i enmig de la inèrcia induïda i el tel còmplice de silenci espès dels qui manen i miren… a l'altra banda. Que és la banda de la llei del silenci en la terrible sinèstesia que significa 'democràcia espanyola'. Alcem la veu o acotem el cap? On és la sortida? Què cal fer?\nPerquè avui, un cop més i en la crònica no escrita dels dements estirabots repressius de l'últim estat d'excepció al si de la UE que és el País Basc, Egunkaria continua essent una ferida oberta. 'Del franquisme que arrossega encara l'estat espanyol' segons l'actor Sergi Lòpez. Si la 'dictocràcia' feia volar el 'Madrid', la 'demodura' tanca 'Egunkaria'. Castigant allò que fem som, disciplinant on som, no permetent allò que som. Essent així que, sense proves, sense delictes, el càstig és precisament el procés mateix, si fem cas de Kafka amb passió. Amb passió de revolta per a poder alçar un mur contra la impunitat.\nAvui tanmateix, abans i després de les deu del matí (i a les 20.00 a la plaça de Sant Jaume de Barcelona), ressonaran encara amb força les paraules dites per l'estimat Martí i Pol, arran del tancament de l'únic diari íntegrament escrit en èuscar del món: 'No és fàcil protestar quan sistemàticament es criminalitza la protesta; tanmateix cal rebel·lar-se contra la prepotència i la injustícia.' Pedrolo al quadrat: cal protestar fins i tot quan no serveix de res. Martí i Pol i Pedrolo en digna geometria invariable que enllacen amb les paraules, mil voltes dites i, en aquest cas, mil voltes veritat, de l'Ovidi Montllor: 'Hi ha gent a qui no agrada que es pense, s'escriga o es parle en català; és la mateixa gent a qui no agrada que es pense, s'escriga o es parle.' És la mateixa gent que avui jutja Egunkaria a l'Audiència Nacional espanyola. Que demana, poca broma i cap broma macabra, catorze anys de presó per al director d'un mitjà de comunicació.\nAvui, abans i després de les deu del matí i malgrat tot, en restarà també, dels cops rebuts, de les ferides obertes i de l'extrema gravetat dels fets, la més fèrtil tossuderia de ferro per la llibertat. El liberticidi que encausà Egunkaria no va impedir pas que l'endemà del tancament mateix nasqués Egunero: ni un sol dia no ha deixat d'haver-hi un diari en èuscar al quiosc. I Berria té avui, exactament avui, passades les 10.00 del matí i al marge de què brami l'Audiència espanyola, 24.000 accionistes i 54.000 lectors. 22.500 accionistes més que no pas Egunkaria i el triple de lectors. Als aprenents de Torquemada, al capità de la guàrdia civil que malaltissament obsedit va pressionar pel tancament recorrent els passadissos de l'Audiència Nacional espanyola, a tots els qui callen i emparen i toleren la llei del silenci i el crim impune d'Egunkaria, caldria repetir-los: no es poden posar portes a la mar.\nAvui, tot plegat i ja fa set anys: Egunkaria. Quan s'ha escrit un crim. Un crim d'estat que corre impunement immune des de fa set anys. Un crim d'un estat que tanca diaris sense proves, en maltracta i tortura els responsables, brama que és una operació 'en defensa de la cultura basca' i jutja no ja sense proves, sinó a manca de delictes. I es proclama 'democràtic'. I 'antiterrorista'. Ben normal en la casta dels intocables: cap gàngster no vol que l'incloguin en la categoria de la màfia. 'Som demòcrates', diuen. 'Excusatio non petita, accusatio manifesta.'\nAvui, un cop més i tants que en calgui, Egunkaria lliure com el vent com a sinònim de llibertat. Contra la por i l'excepció. Amb cinc homes bons a la banqueta de l'Audiència espanyola. I amb ells tots els qui creiem que la llibertat és més que una paraula sacrificable en nom de la 'santa seguretat nacional espanyola'. Allà serem, sí, tossudament asseguts, tossudament alçats, fent pinya i fent-los costat. Ben acompanyats per l'Anna Politkòvskaia, per en Ramon Barnils i fins i tot per Blas de Otero, perquè ens queda la paraula. Ben lliures tots per a etzibar-los suaument, fit a fit i sense arronsar-nos, les paraules de Goytisolo: 'Dispareu malparits; som milions i el planeta no és vostre.' I que ens comencin a comptar perquè no hi ha prou bales. No hi ha prou bales, Martxelo.\n(Coratge Iñaki, Joanmari, Xabier, Txema. Zurekin. Estem amb vosaltres.)\nSet anys després sabem, com el primer dia, que no hi ha ni una sola prova contra Egunkaria.\nCinc homes bons a la banqueta de l'Audiència espanyola. I amb ells tots els qui creiem que la llibertat és més que una paraula sacrificable.


Autocaravanes, nens, bicicletes i el què calgui!: de novembre 2012\nL'altre dia vaig mirar el calendari de caps de setmana i festes... i vaig descobrir que no teníem ni dos dies lliures fins el 29 de desembre!! Tants dies sense sortir amb l'auto no pot ser, o sigui que calia trobar un cap de setmana que poguéssim sortir encara que fos un dia i mig.\nAquest cap de setmana el Marc té futbol, i no tenim més compromisos, o sigui que dissabte per la tarda, cap a algun lloc.\nSerà un cap de setmana de constants canvis de plans, fins al mateix dia de marxar, pràcticament... el què té de bo l'auto és que pots fer-ho sense problemes! :-)\nFa setmanes que volem fer una via verda, o sigui que el pla és anar a Bescanó a dormir, i diumenge pedalar cap a Olot, fins on arribem, dinar, i tornar, ja de baixada, cap a l'auto.\nPerò la Judit es torça el turmell la setmana abans, i no està per pedalar.\nBuscant alternatives, veig que hi ha la Fira Medieval D'Oficis a Súria. Pot ser un bon destí, no massa lluny, i amb una activitat diferent.\nLlavors, divendres, en sortir d'escola, la Judit proposa anar a passar el cap de setmana al càmping amb una amiga, que té una caravana a la Vall de'n Bas... OK, doncs. La resta podrem anar a pedalar!!\nFinalment, el temps previst per diumenge ens fa canviar altre cop d'idea, i dissabte decidim que serà Súria... i ara sí que ja no canviem!\nDesprés del partit del Marc, i de dinar, doncs, anem cap a Súria.\nAparquem al costat del camp de futbol, a l'entrada del poble, i anem a fer un volt.\nUn cop creuada la part més nova, arribem a la Fira Medieval, on hi ha paradetes amb demostracions d'oficis antics, com aquest ferrer:\nAquesta espasa sí que l'hem pogut arrencar de la bala de palla! A Disney mai ho aconseguim, amb Excalibur :-D\nTambé hi ha una exposició d'aus rapinyaires:\nParades de menjar, com aquesta, en la que comprem el berenar:\nPer a mí, una coca de vidre :-)\nAltres parades de menjar:\nArribem a la plaça, on es preparen uns bastoners per fer el ball.\nPerò en aquell moment se'n va la llum del carrer, o sigui que ens fiquem a una exposició:\nEn sortir, seguim passejant, cap a la banda de sota, on les parades sí tenen llum:\nI d'aquesta no puc passar, fins endur-me unes cervesetes artesanes, és clar :-)\nEn tornar, veiem que al camp s'està jugant un partit, ens quedem una estona a mirar-lo, a veure si l'equip local acaba guanyant (que serà que no...)\nA l'auto, un cop acabat, a sopar.\nI després de sopar, al bar del parc del Casino, a veure la segona part del Barça!\nPel matí, en anar a fer el cafè, ens emportem la sorpresa que la bateria nova (de fa uns pocs mesos), està malament... es va quedar l'inversor encès després de la darrera sortida, i ens semblava que no hauria passat res, però no hi ha hagut sort...\nAconseguim fer els cafès amb el motor en marxa, i després, cap a la Fira Medieval:\nAl fons, la part vella, on hi ha la fira:\nAltre cop passem pel costat del forjador:\nLes rapinyaires faran una demostració, però encara queden 45 minuts...\nTambé porten en Timon, un suricata:\nArribem a la plaça, hi ha música:\nSeguim, buscant el tir amb arc. Abans de trobar-lo, veiem la part de dalt:\nI finalment ho trobem.\nEl Marc, aprenent:\nI el Jan, que ja ho ha fet a algunes colònies o casals d'estiu:\nArribem a l'exhibició dels rapinyaires:\nRes a veure amb el Cim de les Àligues, però passable.\nDesprés de dinar, baixem cap a Navarcles, a buidar i deixar l'auto preparada per la propera, encara que falti molt.\nAllà descobrim com arribar i sortir de l'àrea per un camí més ràpid, per la carretera de Talamanca.\nTotals: 35 sortides i 14853 kms fets, a una mitjana de 2,18 sortides i 932.2 km al mes, i 84 nits passades a la nostra segona caseta :-)\nEtiquetes de comentaris: ac, autocaravana, cap de setmana, catalunya, el bages, la iaia, mini-sortida, nens


Detingut a Oliana un resident a Andorra amb tabac valorat en 41.900 euros — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Detingut a Oliana un resident a Andorra amb tabac valorat en 41.900 euros\nDetingut a Oliana un resident a Andorra amb tabac valorat en 41.900 euros\nEl conductor va fugir d'un control a la C-14 quan portava al vehicle prop de 10.000 paquets. Els fets es van produir aquest dimarts a primera hora del matí\nTabac de contraban a Oliana\nLa Guàrdia Civil ha comunicat la detenció d'un ciutadà portuguès, de 46 anys i resident a Andorra, com a suposat autor d'un delicte de contraban a Oliana. L'home va ser sorprès amb tabac valorat en prop de 42.000 euros.\nLa intervenció va ser cap a 3/4 de 6 del matí, quan una patrulla duia a terme tasques de vigilància fiscal al quilòmetre 140 de la C-14. Els agents van observar un vehicle que no duia seients a la part posterior i van indicar al conductor que s'aturés. Però aquest va fer cas omís i va emprendre la fugida tot i que, després d'uns minuts de seguiment, va acabar aturant el vehicle al voral de la carretera.\nLa policia va localitzar a la part posterior del vehicle unes caixes que contenien 9.980 paquets de tabac ros de contraban, valorats en 41.936 euros. El detingut, juntament amb el tabac i el vehicle intervinguts, van ser posats a disposició del Jutjat d'Instrucció de Solsona.


Imatge d'una de les mampares en forma d'ela col·locada en un pupitre de l'escola dels Guiamets COMPOSSAR\nDimarts, 15 Setembre 2020 17:48\nL'empresa tarragonina Compossar ha desenvolupat mampares de protecció per a pupitres escolars amb un disseny menys invasiu per als alumnes. A diferència de les peces tradicionals en forma d'u aquestes tenen forma d'ela i disposen d'un dels costats obert. Això, segons la companyia, fa que els estudiants no quedin totalment tancats, tinguin més sensació de llibertat i tinguin menys obstacles que dificultin l'escriptura. El costat que queda obert, apunta l'empresa, queda protegit per la pantalla del pupitre de la vora.\nCompossar té capacitat per produir 1.200 mampares diàries a les instal·lacions del polígon Francolí de Tarragona i, de moment, n'ha regalat una desena als estudiants de l'escola ZER Les Vinyes, als Guiamets (Priorat).


Estalvi de 3.600 M€ a Espanya gràcies a la biomassa | Termosun\nLa biomassa pot ser una eina fonamental per a abordar els reptes de la Transició Ecològica, crear ocupació de qualitat i dinamitzar les zones rurals. En el present ja està sòlidament implantada entre les principals fonts d'energia renovables i de cara al futur està cridada a exercir un paper central.\nSegons l'informe “Aportació de la biomassa de nova generació al sistema elèctric en el context de la transició energètica” elaborat per la consultora PwC i presentat per l'associació d'empreses d'energies renovables APPA Renovables, l'ús de la biomassa podria suposar fàcilment un estalvi anual net de prop de 3.600 milions d'euros per al sistema elèctric espanyol i les arques de l'Estat en forma de cotitzacions a la Seguretat Social, prestacions per desocupació evitades, etc.\nL'estudi de PWC assenyala que la biomassa, especialment les centrals de nova generació, pot suposar importants estalvis energètics. Destaca a més entre els seus punts forts la seva facilitat de gestió i la capacitat per a acostar la generació al punt de consum.\nPrecisament aquest segon punt és el que la converteix en un actor clau en el desenvolupament econòmic, social i mediambiental de les zones rurals, on es troben els recursos procedents de la biomassa. El seu rol ha de ser destacat davant els reptes que plantegen la Transició Justa i el Repte Demogràfic.\nEl tercer país europeu amb més recursos de biomassa\nEspanya té un gran potencial per al desenvolupament de la biomassa com a font d'energia. De fet, és el tercer país europeu amb major quantitat de recursos procedents de la biomassa. No obstant això, actualment no està traient tot l'aprofitament possible d'ells.\nSi es complissin tots els objectius marcats en el Pla Nacional Integrat d'Energia i Clima (PNIEC) 2021-2030, la biomassa generaria al voltant de 10.050 gigawatts hora (GWh) anuals, la qual cosa representaria tan sols un 5,8% del potencial total d'aquesta font energètica.\nA pesar que aquests objectius són molt conservadors, l'informe xifra en 3.600 milions d'euros l'estalvi anual si es comptabilitzen costos i beneficis.\nCreixement constant a Espanya\nDes de 2014 a 2019, la potència total instal·lada en sistemes de biomassa ha crescut un 9%, fins als 857 megavats (MW) de biomassa i 588 MW de residus renovables. En conjunt sumen prop de 1,5 gigawatts (GW), el 4% de la capacitat renovable total.\nA Espanya la biomassa té una importància destacada en la generació d'energia tèrmica, que ha aconseguit els 48 TWh. Aproximadament el 95% correspon a consums en els sectors residencial i industrial.\nUn sector per a l'Espanya buidada\nEl desenvolupament de la biomassa és una gran font de llocs de treball en entorns rurals, on es troben els recursos procedents de la biomassa que es valoren en les instal·lacions de generació d'energia. La biomassa contribueix a fixar la població i dinamitzar altres sectors com l'agricultura i la ramaderia, impulsant la competitivitat i l'emprenedoria.\nEl “Balanç socioeconòmic de les biomasses a Espanya 2017-2021” elaborat per Analistes Financers Internacionals – AFI per a Unió per la Biomassa assenyalava que aquest mateix 2021 es podrien superar les 45.000 ocupacions associats a la biomassa.\nMenys emissions, menys incendis\nEn l'apartat mediambiental, el desenvolupament de la biomassa substitueix de manera directa el consum de combustibles fòssils, redueix les emissions de gasos d'efecte d'hivernacle i contribueix a l'aprofitament de determinats recursos procedents de la biomassa que, d'una altra forma, serien una font de contaminació a causa de la combustió indiscriminada de podes agrícoles. També afavoreix la neteja de muntanyes i fa disminuir així el risc d'incendis forestals.\nAnterior Publicació següent:La biomassa pot estalviar 3.600 milions d'euros a l'any Següent Publicació següent:Més de 400.000 habitatges utilitzen a Espanya calderes i estufes de biomassa


GreenTree Inn Nantong Central Road Nantong Xina - Ofertes d'hotels amb els MILLORS DESCOMPTES EN LÍNIA\n18 Zhenxing Road, Chongchuan, Nantong, Xina, 226010 - Veure al mapa\nDissenyat tant per oci com per negoci, GreenTree Inn Nantong Central Road està situat idealment a Chongchuan; una de les localitzacions més populars de la ciutat. A 20 km de l'emoció de la ciutat, aquest hotel de 3-estrelles gaudeix d'una excelent situació i permet accès a les millors atraccions de la ciutat. Amb la seva bona localització, l'hotel ofereix fàcil accès a les destinacions obligades de la ciutat.\nGreen Tree Inns és ben reconeguda per la seva qualitat de serveis i el seu personal amable, i GreenTree Inn Nantong Central Road compleix amb aquesta expectativa. Les carecterístiques més important de l'hotel inclouen aparcament de cotxes, servei d'habitacions, restaurant, servei de bugaderia, ascensor.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, escriptori, connexió a internet (cortesia), aparell de televisió, plat de dutxa a cada habitació. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, GreenTree Inn Nantong Central Road és una selecció idònia per a la vostra estada a Nantong.


Zapatero no assistirà a la Cimera Iberoamericana per la crisi\nEl president del govern espanyol, José Luís Rodríguez Zapatero, ha cancel·lat el seu viatge a la Cimera Llatinoamericana per poder presidir el Consell de Ministres de demà, en el qual l'executiu anunciarà importants mesures econòmiques. És la primera vegada que un president del govern espanyol no assisteix a la reunió a la trobada llatinoamericana.\n02/12/2010 - 11.40 Actualitzat 02/12/2010 - 11.58\nPer primera vegada un president del govern espanyol no assistirà a la Cimera Iberoamericana. (Foto: EFE)\nPer primera vegada un president del govern espanyol no assistirà a la Cimera Iberoamericana, que des del 1991 reuneix anualment els principals caps d'estat i de govern llatinamericans. En aquesta ocasió la delegació espanyola estarà presidida pel rei, i també comptarà amb la presència de la ministra d'Afers Exteriors, Trinidad Jiménez.\nLa Moncloa ha justificat que Zapatero ha pres aquesta decisió perquè vol ser a Espanya per fer front a les turbulències financeres que està passant l'Estat. La voluntat del cap de l'executiu és ser a Madrid per presidir el Consell de Ministres, que aprovarà les mesures econòmiques anunciades ahir pel Congrés. Part d'aquestes decisions volen impulsar la creació de llocs de treball amb la rebaixa dels impostos de societats de les pimes, que afectarà 40.000 empreses. El gabinet també aprovarà la privatització parcial de Loteries de l'Estat i d'AENA, per incrementar ingressos i reduir deutes. La Moncloa justifica que les decisions que s'han de prendre en el Consell de Ministres són prou importants per no assistir a la Cimera Iberoamericana.\nDe la seva banda, Mariano Rajoy ha demanat al president espanyol que detalli bé per què no assistirà a la trobada, perquè segons el líder del PP "la relació amb l'Amèrica Llatina és una prioritat per Espanya".


PROCÉS – Mirada de Sherpa\nFILOSOFIA DE LÀNIMA INICI\nNo hay comentarios en L’espiritualitat\nCom emergeix la espiritualitat\nEl Dol com a precurssor\nItinerant cap a un contacte diví\nL’arribada de l’interacció espiritual\n1. Com emergeix l’espiritualitat\nNormalment neix de la necessitat de subjectar-se a alguna cosa més àmplia que a la realitat individual. Quan les coses mundanes i personals fan mal, buscar refugi en allò mitològic i sagrat ofereix un abric curatiu per als nostres interiors adolorits. Es fa difícil posar paraules a una cosa vivencial personal i profunda, però l’origen, en la majoria dels casos, resideix en l’anhel de curació.\nQuan s’esgoten els recursos exteriors (personals, socials, familiars, econòmics ..), i la desorientació manté la teva vida en suspensió, encomanar-se als poders superiors és un consol que dóna calma, assossec i estabilitat.\n2. El dol com a precurssor\nQuan algún succés extern ens sacseja i ens desestabilitza, o els suports que havien aconseguit amarrar-nos en la seguretat d’una vida plàcida no funcionen, l’ésser humà perd la fe en el raonable i se sent víctima de les causalitats i els esdeveniments.\nEn els moments de gran dolor, el sistema racional defensiu està en lluita amb les circumstàncies (exterior culpable, injust) o contra un mateix (remordiments, culpabilitat, ira, ressentiment), la força del pensament curtcircuita perquè no pot resoldre la situació i les circumstàncies externes són superiors a la nostra capacitat de comprensió / resolució.\nEns sentim atemorits, desorientats i exposats, i les antigues estratègies mentals han deixat d’ajudar-nos o per contra, projecten les seves acusacions contra nosaltres mateixos. La vida, descontrolada i incomprensible a mercè de la destí i els infortunis demana un reajustament. Sol ser en aquestes situacions, quan opera l’ incertesa i el descontrol, quan s’obre la porta a l’ apropament d’allò desconegut. Quan la realitat no es pot subjectar amb les justificacions que abans havien servit per desglossar la realitat sense profunditzar (utilitzant conceptes com la casualitat, l’atzar, la sort) és quan es permet el canvi.\n3. Itinerant cap a un contacte diví\nEns repleguem, recollim la nostra vida cap a dins, i iniciem el procés de trànsit. Reconèixer-vulnerables dóna pas i permís a acostar-nos a aquelles idees que ens semblàven fruit d’allò tribal, rural i l’antic, per on mai abans havíem navegat, fos per incredulitat o per falta de necessitat (la vida funcionava).\nAquest pas permet renovar mecanismes cap al canvi i l’adaptació i es propicia o facilita l’exploració interior. La reconnexió ens empeny a desitjar envoltar-nos d’espais naturals, i mars, platges, cels oberts, camps, muntanyes, volem envoltar-nos d’escenaris adeqüats per acollir el nostre ésser ferit i abonar el nostre desig d’introspecció. Aquests escenaris actúen com a font de l’essencial i ens refelexen la cara de la realitat menys manipulada, sense artificis ni soroll humà.\nEn la contemplació d’un mateix en vasts espais de món natural, emergeix l’apreciació pel no-humà. Observar la vida des de l’existència de les plantes, els animals, sentir el recolliment entre els arbres, apreciar el plaer al caminar, notar la brisa marina, o el mar a la teva pell, sona tan càlid com reconfortant.\nI aquest consol no humà, ens col·loca en el rail d’apreciar la bellesa més enllà de la nostra influència com a col·lectiu intel·ligent, de trobar consol fora de l’abraçada de l’home, de trobar refugi lluny dels límits de la llar, d’adonar-nos que hi ha goig més enllà del que has après a valorar fins ara.\nTrobes aliment per l’esperit (si la paraula esperit et provoca rebuig, anomena-la sacietat de la calma mental).\nI així es com s’obra la màgia. El DOLOR et va assenyalar el que no funcionava, la VULNERABILITAT et va portar a refugiar-te en la natura , i el REFUGI a indagar-te per dins. I entre aquests processos, va qüallar el sentir-te viu, amb tot el dolor i descontrol per delegar-ho a la vida mateixa i que ella s’encarregui de resoldre el que jo ja no sé ni puc. I així, en la rendició, nu i exposat, reps un acolliment, i arriba la pau. Una pau que dialoga amb tu, que et acompanya.\nLa profunditat personal i espiritual no t’estalviarà els trànsits, però si donarà suport i lleugeresa al procés.\n4. L’arribada de l’interacció espiritual\nA l’inici pot ser que el diàleg ho adjudiquis a formes inanimades com el vent, la terra o els núvols, ja que és més fàcil per al cervell identificar-se amb l’objecte material i allò conegut. Però a poc a poc van fent-se més freqüents els moments de contacte amb el coneixement inanimat, que construeix diàleg amb el que saps, però ho ordena de formes que ni coneixies. Idees netes apareixen en la teva ment, i es comencen a donar coincidències que distigeixes que no són únicament fruit de l’atzar, sinó que vénen dissenyades per anhels profunds del teu ésser.\nEscoltes a el silenci, i d’aquest emanen històries i suggeriments.\nLa interpretació racional a aquests esdeveniments encara incideix en descartar-los com coneixements fiables, però dóna’ls temps i credibilitat i veuràs com es materialitzen en creïbles i raonables. Moltes vegades flueixen a través de la intuïció, ja que és el radar més sensible als moviments de l’entorn, però hi haurà un període de lluita entre el que creus que saps i el que de veritat és. Aquí només et puc animar que exploris la teva brúixola interna, que et posicions en el desconegut per veure on et guia la intuïció. Si vas per entorns que coneixes, segurament interferirà el que coneixes i serà una batalla entre raonaments i sensacions.\nArribats a aquest punt, et convido a desfer-te del que creus saber per descobrir un altre nivell de coneixement. Explora’l dins el confort que et calgui perquè et vagi donant seguretat. És un entrenament per desvincular-se de la necessitat de controlar i predir des dels vells patrons de pensament, per escoltar-te per dins i obtenir indicadors d’una altra font de saviesa diferent a el cervell. Deixa’t guiar per la intuïció , permet que aquesta t’indiqui cap a on anar. Allibera’t de la necessitat d’examinar la realitat a través dels judicis de la ment, per obrir-te a explorar-la des de les coordenades que et ressonen en el cor.\nIgual que la gravetat està viva, l’experimentem però no som partícips mentalment d’ella, l’espiritual és una unió de la part de la ment menys pensant (consciència) amb la vida mateixa. Pertanyem a la gravetat com ho fem a la vida , I la vida és l’existència que acull totes les formes de vida i et conecta amb l’entorn des del cor, des d’un vincle profund on totes les coses hi són. La gravetat és l’espai temps on tot hi és , on tot succeeix, la espiritualitat és la forma immaterial de percebre allò que envolta el TOT ON SOM. És una forma de conexió amb el que JA ÉS.\nEtiquetas ÀNIMA, CAMÍ, DIVÍ, ESPIRITUALITAT, INTUICIÓ, PROCÉS, SUPERIOR


Mirant des del Campanar: Per l'11 de Setembre, 100 gràcies\nPer l'11 de Setembre, 100 gràcies\nLleida, com a Capital de la Cultura Catalana, ha estat la gran protagonista en els actes de Commemoració de la Diada aquest 11 de setembre. La Senyera que va onejar ahir durant tot el dia representant als pobles de Catalunya, era de Lleida. Vam ser protagonistes perquè cent 100 voluntaris de Lleida van acompanyar a l’alcalde, Àngel Ros, i van anar a donar suport a la seva ciutat en un acte tan important.\nAquest col·lectiu aplegava gent de diferents edats, sobretot joves, que pertanyen a entitats culturals i esportives, a associacions juvenils, amics de la Capital de la Cultura i molts d’ells són de la borsa de voluntaris de la Regidoria de Joventut.\nVoldria aprofitar aquestes línies per donar les gràcies a tots aquests voluntaris que van optar per acompanyar-nos a celebrar la Diada, que van aixecar-se molt d’hora i van participar molt activament durant tot el matí en el dia que Lleida representava als municipis catalans. Des de tasques d’informació fins acompanyar als Mossos d’Esquadra de Gala que van hissar la bandera.\nMoltes gràcies per haver deixat el nom de Lleida ben amunt, per haver estat uns bons ambaixadors, per demostrar que els joves s’estimen la nostra ciutat i que responem quan se’ns necessita. Gràcies també als participants dels pobles de l’entorn de Lleida, que van voler sumar-se a aquest esdeveniment mostrant que treballant en xarxa podem aconseguir que la regió de Lleida esdevingui fonamental per Catalunya.\nEspero que els voluntaris s’enduguin un bon record de la seva participació a la Diada i que s’ho hagin passat molt bé col·laborant amb la ciutat. Des de la regidoria de Joventut seguirem apostant i treballant amb els voluntaris que dediquen part del seu temps als altres, i que amb el seu esforç desinteressat demostren que els joves de Lleida tenen molt a dir en la projecció de Lleida.\nposted by Oriol Yuguero at 12:38 p. m.\nm'enduc un bon record ... i un traje d'infermera!! jjejeje\npetons & emocions\nMiquel Casellas Porcar said...\nAra toca el diumenge dia 30. Ens veiem a la boda de Moros i Cristians.\nCert...ara toca Boda de MIC\nHey!!, una cosa, acabo de veure't a la tv Lleida i has dit la direcció del teu blog, no l'escoltat bé y he ficat http://yuguero.blogspot.com i m'ha sortit el blog d'una altra persona, que podia tractar-se de qualsevol cosa, però justament és un blog de politica però amb unes idees "una mica diferents" :D Dew!


Millorem per tu • Clínica Dental Roche\nPosted on 19 de febrer de 2018 in Notícies\nA la Clínica Dental Roche comptem amb un equip altament qualificat especialitzat en oferir solucions integrals d’odontologia, i ara, a més, hem donat un pas endavant per tal de donar un plus més de qualitat a la nostra clínica amb el certificat de Qualitat BQDC, propietat de l’Associació Best Quality Dental Centers.\nAquesta norma serveix com a marc d’actuació que permet a les clíniques associades ser gestionades amb uns paràmetres de qualitat que garanteixin una sèrie de punts, tals com la satisfacció dels pacients i de l’equip col·laborador, del compliment legal i reglamentari aplicable, una bona organització i entorn de treball agradable i un control de totes les eines de gestió.\nI tot això sempre tenint en compte lo millor pel pacient, en unes instal·lacions adequades, ordenades i higiènicament excel·lents, en què puguem oferir una gran qualitat de diagnòstic i de tractament basat en una actitud ètica i impecable i amb un personal atent, motivat i eficaç.\nLa norma BQDC Certified es desenvolupa a partir d’una sèrie d’apartats, i pel nostre equip els més importants són:\nOn cada clínica ha de definir els seus valors, planificar los i mesurar el seu compliment, i per nosaltres, sense dubte, els nostres valors són l’excel·lència i la professionalitat.\nOn cada clínica ha de definir els seus objectius, i per la nostra clínica són l’ús de l’última tecnologia i la màxima implicació per part de tot el nostre equip per tal d’aconseguir la confiança dels nostres clients.\nDes de la Clínica Dental Roche ens comprometem a millorar de forma constant, ja sigui valorant els resultats de les enquestes realitzades als pacients o amb el procediment i avaluació de queixes i reclamacions, si es dóna el cas, a més de complir el Quadre d’Indicadors de la Norma BQDC Certified.\nBest Quality Dental Centers BQDC calidad certificado BQDC certificado de calidad certificat BQDC certificat de qualitat clinica roche qualitat


Quart de Poblet combat la violència de gènere a través de la creativitat audiovisual | Valencia Extra\nUna de les principals xacres que enfronta la societat actual és la violència contra les dones, una lluita que l’Ajuntament de Quart de Poblet porta anys encapçalant, posant especial atenció al desenvolupament de campanyes de visibilització, conscienciació i formació.\nAixí, amb motiu de la commemoració del 25N, Dia Internacional per l’Eliminació de la Violència contra les Dones, el Consistori, a través de l’àrea d’Igualtat, ha convocat la XII edició del Concurs de Curts per a Mòbil “Mobilitza’t per la Igualtat”, dirigit a joves de Quart de Poblet d’entre 12 i 18 anys.\nEls treballs, que poden realitzar-se de manera individual o en grup, han de tractar temàtiques socials relacionades amb la discriminació de la dona i la seua lluita per una igualtat efectiva i real, mostrant qüestions com les relacions de parella, la no discriminació cap a les diferents orientacions sexuals o la violència masclista.\nCada curt ha de gravar-se en format digital amb una grandària en pantalla mínim de 320×240 píxels i una duració d’entre 30 segones i 3 minuts. El termini de presentació finalitzarà el 14 d’octubre a les 14 hores i les inscripcions podran realitzar-se en els centres escolars o a la Casa de la Dona, situada al carrer Blasco Ibáñez, 23, presentant sempre el formulari adjunt i l’autorització de la família.\nLes bases completes poden consultar-se en https://dona.quartdepoblet.es/.


“Anem bé, molt bé”. Article setmanal d’en Francesc Salvador al @totsantcugat. | Sant Cugat per la Independència (SCxI)\n“Anem bé, molt bé”. Article setmanal d’en Francesc Salvador al @totsantcugat.\nArticle setmanal d’en Francesc Salvador publicat al Tot Sant Cugat 1563.\nEls ciutadans de Catalunya hauran d’escollir entre un futur ple d’esperança o l’anorreament com a poble\nLes darreres enquestes i algunes declaracions de polítics europeus mostren que anem pel bon camí. Hem fet les coses bé i hem de continuar fent-les bé per poder proclamar la República catalana. Cal preparar-nos pel referèndum i per la campanya del sí. Cal explicar a tothom que segons les recomanacions internacionals en un referèndum no hi ha un límit mínim de participació i compten només els “sí” i els “no” (no compten els vots en blanc ni els nuls). Guanya l’opció, el “sí” o el “no”, que obté el nombre més gran de vots (amb la meitat més un vot n’hi ha prou per guanyar). I cal explicar també que ningú, ni el govern espanyol ni cap partit, ha fet una proposta alternativa real a la creació d’un estat català. Només hi ha l’immobilisme o vagues promeses federals o de reforma de la constitució, sense cap concreció ni calendari. Per contra, l’opció independentista diu clarament i en detall què farà, com ho farà i quan ho farà. Els ciutadans de Catalunya hauran d’escollir entre un futur ple d’esperança o l’anorreament com a poble.\nAquesta entrada es va publicar a Sant Cugat del Vallès a 14 Abril 2017 per jlliberia.\n← Campanya per distribuir el llibre “Molts granets de sorra” de Liz Castro a Espanya Assemblea de Socis de Sant Cugat per la Independència abril 2017 →


MIR jove\t 18 Desembre 2014\nNadal ha de ser quecom més que el materialisme, i per això us deixem un article extens per recollir idees i recursos per un Nadal més sostenible per tots i totes.\nUna extensa guia de recursos\nPostals electròniqueRegals amb sentit\nA tothom li agrada rebre per correu postal alguna carta que no sigui una factura del banc o un rebut. O una postal de Nadal institucional o de l'empresa. S'està perdent el costum d'enviar felicitacions nadalenques amb sobre i segell i guanyen terreny les postals electròniques. N'hi ha de boniques, de tendres, de divertides i de molt àcides. Algunes es poden personalitzar i en d'altres s'hi pot posar música. Et proposem alguns recursos on en trobaràs unes quantes.\nDissenya la teva pròpia postal solidària i col·labora amb UNICEF amb aquesta aplicació gratuïta per Android\nEntre la nit de Nadal i el dia de Reis hi ha gairebé tres setmanes plenes de tradicions que es repeteixen any rere any amb petites variants. Hi ha qui no se'n salta ni una i hi ha que no en celebra cap, i encara que les coneguem gairebé totes, no sempre sabem d'on vénen. Des dels àpats i menjars típics al pessebre, passant per l'arbre de Nadal i el boix o el grèvol; les representacions dels Pastorets, les fires, la missa del gall, el tió i l'home dels nassos; el dia dels Innocents o la revetlla de Cap d'Any i els Reis, etc. Potser és hora de fer una mica d'història...\nLa tradició del Nadal, a Etnocat


La FOOT distingeix Ramon Noguera amb la primera Distinció d’Honor — Sala de Premsa - Universitat Politècnica de Catalunya (UPC)\nEsteu aquí: Inici > Més notícies > La FOOT distingeix Ramon Noguera amb la primera Distinció d’Honor\nLa FOOT distingeix Ramon Noguera amb la primera Distinció d’Honor\nRamon Noguera va crear i comercialitzar, a principi dels anys 60, les primeres lents de contacte a Espanya i és una figura clau en el desenvolupament de l’òptica i l’optometria en el darrer mig segle.\nRamon Noguera (Barcelona, 1941) inicià la seva trajectòria en el món de l’òptica de molt jove, a l’empresa INDO, com a operari del departament d’òptica de precisió, on fabricava lents per aplicacions especials, com ara les lents pels projectors de cinema en Cinemascop. Poc després, juntament amb el seu mestre Javier Chamorro Tormo, va fundar l’empresa Conóptica. Ramon Noguera ha contribuït amb la seva activitat professional i empresarial d’excel·lència al desenvolupament de l’òptica i l’optometria en els darrers 50 anys.\nPioner en contactologia\nRamon Noguera és un dels pioners de la contactologia a Espanya i Europa. Amb el suport de George Nissel (fundador del primer laboratori independent de fabricació de lents de contacte al Regne Unit) l’any 1963 va començar a fabricar i comercialitzar lents rígides sota la denominació comercial de “Conóptica, The Nissel System”. Aquesta iniciativa fou absolutament pionera a l’estat espanyol, perquè va obrir un mercat completament nou, i molt rellevant a la història de les ciències de la visió a Espanya, on fins aleshores no existien les lents de contacte, ni hi havia persones formades per adaptar-les, ni, lògicament, pacients que en demanessin.\nAls anys 80 “Conóptica” signa un acord amb Polymer Technology Corporation, fabricant dels anomenats materials Boston (que aporten major permeabilitat, estabilitat i humectabilitat a les lents de contacte) i llencen al mercat les primeres lents permeables al gas, una innovació respecte els materials de fabricació de lents existents fins aleshores, que millorarien significativament la compatibilitat amb les estructures oculars. Més tard, Ramon Noguera esdevé Director General de Conóptica i, l’any 1985, negocia la compra de l’empresa per part de Bausch&Lomb, empresa líder mundial en la fabricació, distribució i venda de lents de contacte, on treballarà fins la seva jubilació.\nL’any 2002, en reconeixement de la seva trajectòria professional, Ramon Noguera i Javier Chamorro van rebre el Premi EFCLIN 2002, concedit per la European Federation of the Contact Lens and IOL Industries. Actualment, i des de la seva jubilació, continua plenament actiu i vinculat al món de l’òptica com a President de FEDAO (Federación Española de Asociaciones del Sector Óptico). També és membre del Patronat de la FOOT, forma part del comitè organitzador d’ExpoOptica, s’encarrega de l’organització de l’Aula Empresarial, i participa en moltes altres iniciatives i activitats en les que, sempre, aporta il·lusió i la seva experiència, i professionalitat.\nLa Facultat d'Òptica i Optometria de Terrassa (FOOT) ha lliurat la primera Distinció d’Honor de la Facultat d’Òptica i Optometria de Terrassa a Ramon Noguera Cabanellas. La Junta de la FOOT va sol·licitar al Consell de Govern de la UPC crear la Distinció d’Honor com un reconeixement públic per persones o entitats que hagin contribuït significativament al progrés de l’Òptica i l’Optometria en qualsevol dels seus àmbits, científic, clínic, professional, docent o social. La mateixa Junta va resoldre, per unanimitat, concedir la primera Distinció d’Honor a Ramon Noguera Cabanellas\nLa Distinció consisteix d’una caixa serigrafiada que conté un gravat realitzat per Aina Sastre, de l’Escola d’Art i Disseny de Sant Cugat del Vallès. La FOOT ha encarregat 20 unitats d’aquest gravat, numerades de 1/20 al 20/20, per a futures Distincions. Aquesta xifra no és casual. És un dels formats més emprats per la mesura de l’agudesa visual, a la que 20/20 correspon al màxim nivell.


RESILIENCIA - WAPS\nLes persones resilients no veuen una vida dura, sinó una vida amb moments difícils.\nLa resiliència és la capacitat humana d’assumir amb flexibilitat situacions límit i sobreposar-se a elles, sortint inclús enfortides.\nAquí et deixem 12 hàbits de les persones resilients que tu també pots practicar per millorar aquesta capacitat i desenvolupar tot el teu potencial davant qualsevol situació:\n– Sigues conscient de les teves potencialitats i limitacions.\n– Sigues una persona creativa. No pensis només a formar, pensa a transformar.\n– Confia en les teves capacitats.\n– Assumeix les dificultats com una oportunitat d’aprendre.\n– Viu el present.\n– Mira la vida amb objectivitat, però sempre a través d’un prisma optimista.\n– Envoltat de persones amb una actitud positiva.\n– No intentis controlar les situacions, sinó les teves emocions.\n– Sigues flexible davant els canvis.\n– Sigues persistent amb els teus propòsits.\n– Fes front a les adversitats amb humor.\n– Busca l’ajuda dels altres i el suport social.


El catedràtic de filologia catalana de la Universitat de les Illes Balears, Nicolau Dols, és el nou president de la Secció Filològica de l’Institut d’Estudis Catalans (IEC). En l’equip que gestionarà els quatre anys vinents, l’acompanyen Mila Segarra com a vice-presidenta, Mercè Lorente com a secretària i Maria Josep Cuenca com a tresorera. Dols pren el relleu de Ramon Sistac, que ha exercit com a president en funcions d’ençà que Teresa Cabré va ser elegida presidenta de l’Institut d’Estudis Catalans i va iniciar el seu mandat l’1 de setembre d’enguany.\nDols és catedràtic de filologia catalana de la Universitat de les Illes Balears. Es va doctorar en filologia catalana, amb menció de doctorat europeu, amb la tesi Teoria fonològica i sil·labificació. El cas del català de Mallorca (2000). Actualment, dirigeix el projecte ‘Corpus Oral de la Llengua Catalana’ a l’IEC. Per la seva banda, Mila Segarra és doctora en filosofia i lletres, en l’especialitat de filologia catalana, per la Universitat Autònoma de Barcelona (UAB) i professora titular del Departament de Filologia Catalana de la mateixa universitat. Les seves línies d’investigació són l’estandardització i la codificació, la llengua i els mitjans de comunicació, i la lingüística històrica.\nMercè Lorente és doctora en filologia catalana, en l’especialitat de lingüística catalana, per la Universitat de Barcelona. És professora titular de la Universitat Pompeu Fabra (UPF) des del 1994 i investigadora principal del grup de recerca IULATERM (Lèxic i Tecnologia). És editora en cap, des del 2009, de Terminàlia, revista de la SCATERM, filial de l’IEC, i vicepresidenta de l’Associació Espanyola de Terminologia des del 2012. Ha publicat tres llibres, tretze llibres de text i un centenar d’articles o capítols de llibres. A l’equip també s’incorpora Maria Josep Cuenca es va doctorar en filologia catalana a la Universitat de València amb la tesi ‘Les oracions adversatives’, que va rebre el premi extraordinari de doctorat i el Premi Pompeu Fabra de l’IEC (1991). És catedràtica de filologia catalana en aquesta universitat i pertany a l’Institut Interuniversitari de Filologia Valenciana des del 1999.


Bloc del Centre d'Estudis Interplanetaris (CEI): Veïns de Sant Celoni veuen ovnis segons «Nacio Digital»\nVeïns de Sant Celoni veuen ovnis segons «Nacio Digital»\nFont: Nació Digital , citant @CyberAdeta\nSegons va publicar ahir Nació Digital Baix Montseny alguns veïns de Sant Celoni van veure objectes voladors no identificats el proppassat dilluns cap a les 9 del vespre.\nEl objectes foren observats a la zona situada entre el barri de Les Borrelles i els Mossos d'Esquadra.\nSegons recull el mitjà informatiu els testimonis han declarat que no feien cap soroll, no tenien llums i no deixaven cap traç de combustible. També han assegurat que els objectes volaven a la mateixa velocitat i amb mantenint la mateixa distància relativa tota l'estona. "Ens va semblar que podrien ser drons, però havien de ser molt grans", han explicat a Nació BaixMontseny.\n«Veïns de Sant Celoni albiren «objectes voladors no identificats». Nacio Digital [en línia], 20 de juny de 2017. Disponible a: <http://www.naciodigital.cat/baixmontseny/noticia/9335/veins/sant/celoni/albiren/objectes/voladors/no/identificats». Consulta: 21 de juny de 2017.\nPublicat per a 12:17\nEtiquetes de comentaris: Baix Montseny, cas 2017, català, catalanofonia, Catalunya, drons, Nació Digital, Sant Celoni, Vallès Oriental\nVeïns de Sant Celoni veuen ovnis segons «Nacio Dig...


2k.kv. Ul.gazety Star 33 Perm Rússia - Ofertes d'hotels amb els MILLORS DESCOMPTES EN LÍNIA Atenció al Client\n2k.kv. Ul.gazety Star 33Star Newspaper 33, Perm, Ru, Leninsky, Perm, Rússia, 614000 - Veure al mapaExcepcional9,2Basada en1comentari2k.kv. Ul.gazety Star 33Veure més fotosVeure més fotosVeure més fotosVeure més fotosVeure més fotosVeure totes les 14 fotos\nSi el que està buscant és per un hotel ben situat a Perm, no busqui més enllà de 2K.Kv. Ul.Gazety Star 33. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix 2K.Kv. Ul.Gazety Star 33 asseguren una estada plaentera als seus clients. Per a la comoditat i comfort dels seus clients, l'hotel ofereix transport hotel/aeroport, servei de llançadora. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, 2K.Kv. Ul.Gazety Star 33 és una selecció idònia per a la vostra estada a Perm.


Vis – Japanzone.cat\nDel dijous 18 al dimarts 23 de setembre Àsia s’acosta a Barcelona per donar a conèixer tot la seva esplendor i màgia. Podrem gaudir de multitud de propostes que ens donaran a conèixer la cara més cultural i festiva del continent. El Festival Àsia torna altre cop de la mà de Casa Àsia.\nContinua la lectura de XIII Festival Àsia\nPublicat el 13/09/2014 17/09/2014 Autor VisCategories Cultura japonesa, Notícies4 comentaris a XIII Festival Àsia\nHiroshima, 69 anys\nUn any més recordem la trista efemèride del bombardeig atòmic sobre la ciutat d’Hiroshima. Us recomanem el reportatge de la història per contextualitzar l’esdeveniment i la declaració de pau que l’alcalde de la ciutat ha llegit en motiu de l’aniversari. Tres dies més tard es repetia la tragèdia a la ciutat de Nagasaki. Continua la lectura de Hiroshima, 69 anys\nPublicat el 06/08/2014 13/08/2014 Autor VisCategories Cultura japonesa, NotíciesEtiquetes bomba atòmica, Hiroshima, Nagasaki7 comentaris a Hiroshima, 69 anys


La petjada de Rubí: El pavelló de La Llana tindrà la meitat de coses del que s'havia projectat\nEl pavelló de La Llana tindrà la meitat de coses del que s'havia projectat\nAquesta setmana la brigada municipal ha començat a retirar tots els materials que s'havien dipositat a La Llana i que impedien iniciar les obres del nou pavelló. El projecte, però, ha anat patint importants modificacions al llarg dels anys.\nL'any 2005 l'Ajuntament publicava el següent:\nL’espai, d’uns 12.000 m2 (incloent la Masia de Can Serra), estarà ocupat per un pavelló de gimnàstica de 820 m2 construïts, un pavelló poliesportiu plurifuncional de prop de 2.500 m2, i una zona verda exterior que ocuparia una superfície d’uns 6.000 m2. L’espai esportiu es completaria amb la construcció d’un rocòdrom de 12 m d’alçada, amb unes grades amb cabuda per a 270 persones. L’oferta esportiva es combinarà amb una oferta lúdica adreçada als joves que consisteix en una zona d’skate, un espai en forma d’amfiteatre situat al darrere de la Masia de Can Serra destinat als concerts a l’aire lliure, projeccions de cinema i espectacles teatrals, amb un aforament de 670 persones. Així mateix, s’ha previst la construcció d’un aparcament de 825 m2 de superfície i un tancament verd, aprofitant el desnivell dels terrenys de la Llana.\nUns mesos després, al febrer de 2006 s'informava de la subvenció de 600.000€ del Consell Català de l'Esport per dur a terme aquestes obres. El projecte seguia contemplant el mateix que s'havia dit uns mesos abans. Després d'un llarg parèntesi, l'octubre de 2008 es tornaven a tenir notícies sobre aquest equipament.\nAra sabíem que Rubí es convertia oficialment en la ciutat seu del Centre de Tecnificació d'hoquei línia, després d'un conveni entre l'Ajuntament i la Federació Catalana de Patinatge. Sens dubte, una molt bona notícia per la nostra ciutat. Aquesta setmana han començat les obres, pressupostades en 9 milions d'euros però que han oblidat algunes de les promeses de 2005, segons la informació disponible a la pàgina web municipal. El que sorprèn és que el 15 d'octubre de 2008 el pressupost era de 9 milions i la licitació és de 4,5 milions, és a dir, la meitat. Com pot ser això? El darrere projecte, però, serà diferent i oblida el pavelló de gimnàstica, el rocòdrom, l'skate park i l'amfiteatre exterior de la masia de Can Serra. Un projecte ambiciós ha passat a ser un projecte molt més convencional. Per què?\nEtiquetes la llana, obres, projectes\naquest Ajuntament fa tot a mitges\n8 de març de 2009, a les 21:16\n9 de març de 2009, a les 12:31\n9 de març de 2009, a les 12:32\na ver si ahora , no se porqué sale cortado, falta un 02 al final de la linea\n9 de març de 2009, a les 12:33\n9 de març de 2009, a les 12:34\nAnònim una mica desfassada la notícia, suposo que l'has penjat per les dates en les que estem no?jejejejeje\n9 de març de 2009, a les 14:01\nsi por eso la he colgado, fijate que pone que para el 2006 ya estaria inaugurado. je je je\n9 de març de 2009, a les 14:08\nmas de lo mismo tenía muchas mas cosas pero quedaron en nada q le pregunten al antiguo regidor de deportes que cuente todo\n9 de març de 2009, a les 16:11\nL'entrada de Rubí des de Sant Cugat segueix canvia...\nA l'Oasi Jove s'ha parlat del jacuzzi al Puigmal d...\nNovetats sobre Rubí a la xarxa\nEs confirma la data que va donar La Petjada per l'...\nPodria ser que a primers d'abril ja funcionessin l...\nS'ampliaran les places d'aparcament a Rubí: us sur...\nEl pavelló de La Llana tindrà la meitat de coses d...\nTres ferits greus intoxicats\nCa n'Oriol no es va col·lapsar a causa de la poca ...\nAdéu a l'estimat Pepe RUBIanes\nRobatori a l'església de Sant Pere


Llàtzer de Tormos |\nPosted on 14 Agost 2008 by jordidalmau\nSegurament, aquest nom no us diu res. A mi tampoc fins fa uns mesos. En canvi, si us diuen Lazarillo de Tormes sí que us sonarà, oi? Segons uns historiadors agrupats a la Fundació d’Estudis Històrics de Catalunya, el més conegut dels quals és el Jordi Bilbeny, hi ha fets històrics i relats literaris que ens han estat manllevats per a la glòria … d’Espanya! D’entrada, acostumats com estem, educats com estem, ensinistrats com estem, les seves hipotesis xoquen, generen un aixecament de celles d’incredulitat. Però si tenim l’interès necessari i ens endinsem una mica a la seva web o bé llegim algun dels seus llibres, com aquest (Llibres de l’Índex, 2007) ens adonarem del seu rigor, del seu mètode, de la seva obertura intel·lectual, de la seva claretat de plantejaments, i potser el gest un xic burleta del principi se’ns torni gest d’indignació. No podia pas ser d’altra manera: l’invasor s’ho enduu tot, història i personatges inclosos. Tornem al títol enigmàtic. Un dels descobriments que han fet aquests estudiosos crítics és que la famosa obra anònima El Lazarillo de Tormes fou escrita en català i traduïda, i adaptada, a l’espanyol. Apunten que és molt possible que l’obra magna de la literatura castellana també: el Quixot. Fins i tot apunten que el Cervantes en realitat es deia Sirvent, era valencià i, lògicament, escrivia en català. Com arriben a aitals i demoledores conclusions? Doncs fent un estudi lingüístic i històric molt primmirat de les obres, tenint en compte criteris que els clàssics han obviat i amb la dosi justa d’autoestima. Compte, que no vull pas dir que escombrin cap a casa empesos per catalanitzar-ho tot. No, sinó que tenen en compte la lògica, els fets històrics de l’època i indicis molt suggerents. Un altre dels seus fronts de recerca i rescriptura de la Història és la figura de Cristòfol Colom. Tenen proves i documentació a dojo (publicada en llibres reveladors) que palesa la catalanitat del famosíssim personatge. Però igual de sorprenent que les seves hipòtesis de treball és la indiferència amb què es tracta aquesta Fundació. El seu ressò mediàtic és mínim si tenim en compte l’abast dels seus estudis. Cal buscar-ne notícies al mitjans autocentrats i encara. Suposo que el capgirament de la Història que plantegen remou massa el llac sedimentat a les consciències d’acadèmics de renom. També provocaria maldecaps institucionals de grau majúscul. Us imagineu el rebombori a Espanya si des de Catalunya es proclamés, oficialment, que el Colom, el Cervantes i l’autor del Lazarillo eren catalans o de parla catalana!?! Però només bordarien, com sempre. Si obvies els lladrucs, que et pot fer un gos que ja no mossega?\n« L’autovia Joan i Til »\njaume, on 17 Agost 2008 at 11:14 said:\npel que diuen els que en saben, llàtzer de tormos, colom i sirvent són només la punta de l’iceberg de tot un segle i mig re-escrits de dalt a baixpodreu trobar ressenyes i informació del llàtzer a http://www.llàtzer.cat


Inscripcions expositors - EVC\nUn esdeveniment especialitzat\n27-28-29 de maig\nInscriu-te ara, i aprofita l’oportunitat de participar a la primera fira temàtica de l’Economia Verda i Circular.\nMOBILITAT – ALIMENTACIÓ – ENERGIA – HABITATGE – CONSUM – …\nDisposes de diferents mides d’estands modulars, o si ho prefereixes, l’opció d’una parcel·la de lliure construcció.\nPots tenir un protagonisme a l’esdeveniment en l’organització d’activitats patrocinades: Tallers, Exposicions, Conferències, …\nForma part de l’organització, i obtén la màxima visibilitat en totes les accions de comunicació de la fira.\nContacta’ns per tot allò que puguis necessitar. T’esperem a Granollers!\nTelèfon: 938 614 783


Tornen els hòbbits\nNo sé si ens hauria de sorprendre gaire que, atesa la devaluació moderna de la missió de les universitats, tot un professor d’Oxford es dediqués, fa ja més de setanta anys, a pal·liar l’avorriment de la correcció d’exàmens amb el pertinaç ataconament del tabac a la pipa –encara es podia fumar una bona pipa als despatxos universitaris!– i amb el vagareig fantasiós d’històries destinades als seus fills i vagament il·lustrades amb el seu saber filològic i les seves sospites sobre el folklore ancestral. Així és com, amb la mirada fixa en un forat de la catifa, el professor Tolkien va començar a escriure: “En un forat a terra, hi vivia un hòbbit...” Heus aquí l’inici d’un dels èxits més espectaculars de la literatura del segle XX, un èxit més que notable perquè, sobretot, ningú, ni el seu autor, no el buscava ni se l’esperava. Com a hores d’ara tothom ja deu saber, ‘El hòbbit’ és el prefaci de la trilogia ‘El Senyor dels Anells’, un prefaci força innocent, divertit, que conté de manera germinal allò que Tolkien desenvoluparà en tots els seus llibres posteriors –els que ell va publicar en vida i els molts que els seus hereus s’han afanyat a recopilar, divulgar o confegir.\nPer exemplificar de manera ben senzilla l’assoliment de Tolkien, n’hi prou de recordar que aquella primera frase introdueix en el lèxic modern un substantiu de nova creació que ja fa temps que té cabuda a gairebé tots els diccionaris: la paraula ‘hòbbit’. Un substantiu que, de fet, és un nom comú (designa una raça o espècie d’ésser baixets, bons jans, de peus peluts, afeccionats a la cervesa i al tabac) que, en realitat, de comú, no en té res. Tan simple com això: Tolkien va aconseguir que la fantasia esdevingués en el segle del progrés, la indústria i els despropòsits de la raó, un gènere comú, quotidià; un somni màgic, foll, entretingut, a l’abast de tothom.\nJ. R. R. Tolkien, en uns anys en què els compromisos intel·lectuals parlaven de revolució, de preocupació social, de regeneració i d’engatjament polític (ben bé a les portes de la Segona Guerra), va crear un món fantàstic que tenia com a gran atot la ‘versemblança’ fantàstica. Un món en què –com deia Cervantes del ‘Tirant’– els personatges mengen, dormen, es cansen, discuteixen, moren... i ho fan dins unes coordenades temporals i geogràfiques que semblen respondre als nostres mons coneguts, encara que els personatges siguin hòbbits, nans, ogres, dracs, orcs, elfs o, fins i tot, homes. Com a les velles llegendes i relats èpics, que Tolkien coneixia tan bé, la realitat s’aprima i s’enforteix davant la fantasia, i la fantasia adquireix més gruix gràcies a la realitat. ‘El hòbbit’ ha de ser llegit com una distracció, però no és sobrer que hi sapiguem veure la llavor guardada a les fosques en un cotó humit de la qual creixerà una mongetera literària gegantina, descomunal. En Frodo, el drac, Gòl·lum, els nans, Gàndalf..., l’existència de l’anell... Tot és a punt d’esclatar, i ho farà amb magnificència a la trilogia posterior.\nL’operació psicològica dels espectadors davant la nova pel·lícula serà curiosa ja que, a hores d’ara, tots coneixem l’èpica monumental de com, al final dels finals, acaba la cosa (en els llibres i també a les belles pel·lícules de Peter Jackson). Mirem-nos-ho tot plegat, doncs, amb una mica d’innocència o agafem i llegim el llibre pel pur plaer de la lectura: Tolkien té a favor seu haver estat un prosista eficaç, un narrador habilíssim, un bon caracteritzador de personatges i un inventor de paisatges formidable. Després de Tolkien no cal viatjar a Nova Zelanda per trobar estepes dilatades, rius cabalosos, cims nevats, coves fosques, poblets simpàtics... Ni tan sols cal pensar en l’Anglaterra camperola devastada per la industrialització i les aglomeracions urbanes; a cada racó de moltes geografies podem comprovar com l’habilitat de la seva escriptura reproduïa una mirada sobre la natura que la gent havia començat a perdre (i a menystenir).\nEl poeta W. H. Auden recordava Tolkien el primer dia del curs, dalt la tarima de l’aula, revestit amb la toga professoral, recitant amb veu de tro els primers passatges de l’antic poema de ‘Beowulf’. L’astorament dels alumnes devia ser comparable al dels seus primers lectors: es trobaven davant una follia contagiosa, portentosa, atractivament consistent. Confio que les pel·lícules sobre ‘El hòbbit’ que ara ens arriben hagin conservat aquesta mateixa virtut: obligar-nos a veure-les fins al final, embadalits, enganxats a la butaca, sense acabar d’abandonar mai el petit somriure de sorpresa de qui descobreix una entremaliadura d’algú altre. Tolkien és això: una mica de somni màgic i grandiós empeltat de les agrors de cada dia.\nArticle publicat a la revista digital Vilaweb Lletres, desembre 2012.


Programa actes de Festa Major 2019 de la Bisbal del Penedès\nPrograma d'actes de la Festa Major de la Bisbal del Penedès 2019\nConsulta totes les festes i activitats que faran gaudir veïns i visitants de la Festa Major d'Estiu de la Bisbal del Penedès 2019\ndivendres, 9 d’agost 2019 - 16:09h\nEl poble de la Bisbal del Penedès viurà els dies més intensos de l'any la setmana que ve amb la Festa Major d'estiu 2019, concretament entre el 14 i el 18 d'agost. Dies abans de la Festa Major hi haurà actes previs, però a partir del dimecres arriba la Festa Major amb actes tan destacats com el correfoc, els concerts d'Adala, Lágrimas de Sangre i Auxili a la Nit jove o la diada castellera amb la Colla Joves Xiquets de Valls, la Colla Vella dels Xiquets de Valls, els Castellers de Vilafranca i els amfitrions, la Colla Castellera de la Bisbal del Penedès. Tot seguit podeu conèixer tots els actes de la Festa Major de la Bisbal del Penedès 2019.\nTots els actes del programa de la Festa Major de la Bisbal del Penedès 2019\n9.00 a 21.00 h, 5è Torneig de Futbol Sala, a la pista de la nova escola Ull de Vent, organitza't pel Grup de Joves de la Bisbal.\nDurant el matí, Primer Torneig Junior de futbol sala, per als nascuts entre el 2005 i el 2008, a la pista de la nova escola Ull de Vent.\nI tir al plat, modalitat foso-robot, al camp de tir de Cal Rotllat.\n18.30 h, Escacs a la fresca a la plaça Sant Jordi.\n19.30 h, Inauguració de les exposicions al Centre Municipal de Cultura. Exposició del Taller de Puntes de la Bisbal i exposició de fotografies de la Felicidad Farrais sobre els barris, carnavals i Reis dels anys 80. Les exposicions romandran obertes cada dia de la Festa Major de les 18.30 a les 20.30 hores.\n20.30 h, Presentació del Poemari 'Puntos de Sutura' de l'autora Roser Bundó.\n19.00 h, Lliurament dels premis dels concursos de fotos d'Instagram i Photobox, al Centre Municipal de Cultura.\n18.00 h, Cercavila amb el Ball de Diables i Diablons de la Bisbal del Penedès, els Geganters i Grallers de la Societat, la Colla Castellera Bous de la Bisbal del Penedès, el Ball de Gitanes i els Bastoners de Sant Jaume dels Domenys.\n19.30 h, Pregó de Festa Major, a càrrec de Ferran Aixalà, humorista, guionista i animador de televisió. Seguidament, versots del Ball de Diables a la plaça de l'Església.\n22.00 h, Correfoc amb el Ball de Diables de la Bisbal del Penedès, el Ball de Diables de Sitges Colla Vella, el Ball de Diables de Torredembarra i el Ball de Diables de Sant Jaume dels Domenys.\n00.30 h, Nit jove a l'envelat amb els concerts d'Adala & The Same Song Band i Auxili. A continuació, Ràdio Esventada i Boom Watts Sound Systems.\n05.30 h, Xaranga pels carrers del poble amb sortida des de l'envelat.\n08.00 h, Matinades amb els Grallers i tabalers de la Societat.\n10.30 h, Missa solemne en honor a la Mare de Déu amb els Cors Antistiana i Santa Maria.\n11.30 h, Cercavila dels Geganters i grallers de la Societat i el Ball de Gitanes, des de l'església fins a la Societat.\n12.00 h, Pilars de cortesia a l'Ajuntament i, a continuació, Gran Diada castellera a la plaça Sant Jordi, amb la Colla Joves Xiquets de Valls, la Colla Vella dels Xiquets de Valls, els Castellers de Vilafranca i la Colla Castellera Bous de la Bisbal del Penedès.\n18.30 h, Futbol, 36è Trofeu Josep Rovira Andreu, al camp de futbol del poliesportiu municipal, amb l'Athletic Vilanova i la Joventut Bisbalenca CF.\n20.00 h, Ball de tarda a l'envelat amb l'Orquestra Selvatana\n23.00 h, Concert i ball de nit a l'envelat amb l'Orquestra Selvatana\nDiada castellera de la Mare de Déu d’Agost a la Bisbal del Penedès el 2018. | TarragonaDigital.com\n18.30 h, Concert en memòria d'en Joan Ferré, 'L'arrel i les branques', orgue Josep Mateu i Cornamusa Francesc Sans\n20.30 h, Cercavila de foc infantil amb els Diablons de la Bisbal, els Diables infantils Spantus de Santa Margarida i els Monjos, els Banyetes de Llorenç del Penedès i els Diables infantils de Sant Jaume dels Domenys.\n00.00 h, Nit jove a l'envelat amb Lágrimas de Sangre i Tapeo Sound System, i a continuació, Ràdio Esventada i Boom Watts Sound Systems.\n19.00 h, Concert per la mainada amb Dàmaris Gelabert, a l'envelat.\n21.00 h, Sopar dels Diables a la plaça Pau Casals. Per a més informació, consultar les xarxes socials del Ball de Diables de la Bisbal del Penedès.\n00.30 h, Actuació de la Glamour Band a l'envelat i a continuació Ràdio Esventada amb música dels 80 i 90.\n12.30 h, Missa amb sardanes amb els Dansaires del Penedès i la Cobla Ressò. A continuació, sardanes a la plaça de l'Església.\n18.00 h, Gimkana Esventada. Per a més informació, adreceu-vos a les xarxes socials dels Esventats.\n22.00 h, Concert i ball de fi de festa amb l'Orquestra Nova Saturno. A continuació, Ràdio Esventada i Boom Watts Sound System.\nImatge d'un correfoc dels Diables de la Bisbal del Penedès. | Cedida\n"Veïns de Coma-ruga es queixen per la construcció d'uns habitatges en ple mes d'agost" "🚨ENXAMPAT: El pilot temerari volava a només 50 metres sobre la platja de Calafell"\nColla Castellera de La Bisbal del Penedès Ajuntament de la Bisbal del Penedès La Bisbal del Penedès festa major cultura popular agenda


Xirivella celebra la 'Setmana Jove' i les 'Nits Joves d'Estiu' a juliol - Nou Horta\nDimecres, 11 Juliol 2018 10:59\tEscrit per Redacció Publicat en Xirivella-VAL Vist 349 vegades\nL'Ajuntament de Xirivella, a través de la Regidoria d'Adolescència i Joventut que coordina Mónica Sánchez, celebra la 'Setmana Jove' i les 'Nits Joves d'Estiu'. Les diferents activitats artístiques, culturals, esportives i d'oci estan destinades perquè la població jove puga disfrutar de manera gratuïta de tallers a l'aire lliure durant el mes de juliol a la localitat.\nCom cada any, la 'Setmana Jove' planteja activitats diverses de videojocs, esports i jocs de taula al Centre Jove en horari de vesprada, des del dia 9 al 12 de juliol de 18:00 h a 20:30 h. A més a més, i com a novetat, aquest any arranca també al Centre Jove les 'Nits Joves d'Estiu' en horari de vesprada-nit, de 21:30 h a 00:30 h. Tots els tallers estan dirigits a persones majors de 16 anys i abans de cadascuna de les activitats es farà un sopar per a tot aquell que vullga endur-se l'entrepà.\nAquesta iniciativa va començar el passat dijous 5 de juliol amb tallers de dj., videoart, fotografia, grafit i dansa urbana, acollint un gran èxit de participació.\nLa pròxima activitat es realitzarà el pròxim dijous 12: Misteri Zombi, una situació de misteri que els participants hauran de resoldre mitjançant enigmes que els mateixos zombis els aniran plantejant. Per a poder participar en esta activitat és imprescindible inscriure's al Centre Jove.\nPer últim, el divendres 20 a la piscina municipal tindrà lloc el PisciFest, amb diverses activitats gratuïtes amb l'entrada. La jornada amb música, jocs d'aigua, activitats esportives a l'aire lliure i un taller de begudes saludables, servirà com a tancament d'una setmana on els joves seran els principals protagonistes a Xirivella.\nMés en esta categoria: « Xirivella demana a la Mancomunitat que la gestió del lloguer de les bicicletes siga pública\tObert el termini per a la sol·licitud d'Ajudes de Lloguer a Xirivella »


El Consell Comarcal i FGC acorden descomptes per als habitants del Ripollès en els forfets d’esquí\nInici Notícies i premsa El Consell Comarcal i FGC acorden descomptes per als habitants del Ripollès en els forfets d’esquí\ndimecres, 7 de desembre de 2016 13:06\nPotenciar i promocionar la pràctica d’esports de neu entre els habitants i els escolars. Aquest és l’objectiu pel qual el Consell Comarcal del Ripollès i Ferrocarrils de la Generalitat de Catalunya (FGC) han signat un conveni que proporciona bonificacions en els forfets de temporada per esquiar a les estacions de Vall de Núria o Vallter 2000.\nL’acord proporciona rebaixes de fins al 65 % en algunes tipologies de forfet respecte la tarifa regular, de manera que gaudir dels esports d’hivern a les instal·lacions ripolleses esdevé molt més assequible per als habitants de la comarca.\nAl conveni s’hi pot acollir tothom que com a mínim els darrers quatre anys hagi estat empadronat a algun dels dinou municipis del Ripollès i també els infants i joves escolaritzats en centres educatius de la comarca durant el curs vigent.\nPREUS ESPECIALS PER A HABITANTS O ESCOLARS DEL RIPOLLÈS\nAdult (de 26 a 64 anys)\nNascuts entre el 1952 i el 1990\nJove (de 18 a 25 anys)\nNascuts entre el 1991 i el 1998\nInfantil (de 7 a 17 anys)\nNascuts entre el 1999 i el 2009\nNascuts entre el 1947 i el 1951\nVeterà II (més de 70 anys)\nNascuts el 1946 o abans\nMenor (de 0 a 6 anys)\nNascuts a partir del 2010\nPer gaudir d’aquests preus avantatjosos cal comprar el forfet a les dependències corresponents de cada estació. En el cas de Vall de Núria, es tracta de les oficines de l’estació de Ribes Enllaç del Cremallera. En el moment de la compra s’ha d’aportar la documentació següent:\n- Una fotografia del titular\n- El certificat històric d’empadronament o el certificat d’escolarització\n- Efectuar el pagament o acreditar haver-lo realitzat per les vies establertes.\nEls forfets adquirits amb aquest programa de descomptes són vàlids exclusivament per a les estacions per les que són emesos: Vall de Núria o Vallter 2000. No porten associat cap avantatge ni drets de descomptes per altres estacions o serveis. Queda totalment prohibit fer-los servir amb finalitats professionals o per participar en competicions esportives.


Rectoral de Cobres 1729 San Adrián de Cobres Espanya - Ofertes d'hotels amb els MILLORS DESCOMPTES EN LÍNIA\nVeure tots els 2 allotjaments a San Adrián de Cobres.\nCasa Rectoral de Cobres , San Adrian de Cobres, San Adrián de Cobres, Espanya, 36142 - Veure al mapa\n"High quality property and facilities, imaginatively renovate..."\nConvenientment situat a San Adrián de Cobres, Rectoral de Cobres 1729 és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nRectoral de Cobres 1729 també ofereix moltes instal.lacions per enriquir la seva estada a San Adrián de Cobres. Per a la comoditat i comfort dels seus clients, l'hotel ofereix Wi-Fi gratuït en totes les habitacions, instal.lacions per a minusvàl.lids, instal·lacions per a reunions i banquets , premsa, visites turístiques.\nGaudiu de les comoditats d'alta gama com ara banyera hidromassatge, calefacció, escriptori, mini bar, llits extrallargs (> 2 metres) per tal de relaxar-vos després d'un cansat dia. Camp de golf (a 3 km), piscina exterior, buceig, pesca, jardí de l'hotel, són llocs ideals per a relaxar-se després d'un llarg dia. Sigui quin sigui el motiu del seu viatge, Rectoral de Cobres 1729 és una selecció idònia per a la vostra estada a San Adrián de Cobres.\nTots els tipus de viatgers (81) Parelles (60) Viatgers en solitari (5) Famílies amb infants petits (8) Famílies amb infants grans (2) Grups (6)\nAllotjaments a San Adrián de Cobres